**Edward Rutherfurd vækker historien til live i *Nyskoven***

Nyskoven i Sydengland har i sin lange historie dannet rammen om alt fra kongemord og borgerkrig til familiefejder og heksebrændinger. Den har huset rigmænd og fattigfolk, smuglere og lærde og været vidne til kærlighed mellem høj og lav, jalousi og mord.

To drenges venskab og deres loyalitet over for deres fædre bliver testet til det yderste, da et væddemål udvikler sig til en kamp for livet. Og da den spanske flåde nærmer sig England, må flere personer i Nyskoven bestemme sig for, hvilken side de kæmper på. En kvinde drømmer om at blive en del af det fine selskab, intetanende om at hendes mand forsøger at stoppe smuglerne i Nyskoven. En anden kvinde tvinges til at vælge mellem sin familie og kærligheden.

I det hele taget står indbyggerne i Nyskoven ofte over for dilemmaer, når de må vælge mellem kærlighed og prestige, begær og integritet. Det er svære valg, ikke mindst i Nyskoven, hvor ting ikke altid er, hvad de ser ud til at være.

**Forfatteren:**

Edward Rutherfurd (født i 1948 i England) er den historielærer, du ville ønske, du havde haft i skolen. Han har vundet international anerkendelse for sine store historiske romaner *Sarum*, *London*, *New York*, *Paris*, *Dublin* og *Russka,* hvor familiesagaer flettes sammen med historiske begivenheder.

**Nyskoven (bind 1 og bind 2)**

Originaltitel: The Forest

Roman af Edward Rutherfurd

Nyoversat til dansk af Birgitte Brix

Bind 1: 416 sider.

Bind 2: 432 sider.

Pris, vejl.: 249,95 kr. pr. bind

Udgivelsesdato: 23. marts 2017

Forlaget Turbulenz